cyanic-selkie/wikianc huggingface dataset:
ஜாகுவார்
சுற்றுப்புற சூழலில் ஜாகுவாரின் பங்கு
வயதடைந்த ஜாகுவார் பிற இனங்களை இரையாக்கி வாழும் முதன்மை விலங்கு. இதன் பொருள், உணவுச் சங்கிலியில் இதுவே மேலிடத்தில் இருப்பதால், வேறு எந்த விலங்கிற்கும் இது இரையாவதில்லை என்பதாகும். ஜாகுவார்கள் மையக்கல் இனம் என்றும் அழைக்கப்படுகின்றன, தாவரம் மற்றும் தானியம் தின்னும் பாலூட்டி இரைகளின் எண்ணிக்கையை கட்டுக்குள் வைத்திருப்பதன் மூலம், முதன்மைப் பூனைகள் காடுகளின் கட்டமைப்பைப் பராமரிக்கின்றன. எனினும், சுற்றுப்புற சூழலில் ஜாகுவார் போன்ற விலங்கினங்கள் எந்த அளவு தாக்கத்தை உண்டாக்குகின்றன என்பதைத் துல்லியமாக கணக்கிடுவது கடினம். ஏனெனில் இதற்கு இந்த விலங்கினங்கள் இல்லாத பகுதிகள் மற்றும் இதன் தற்போதைய வசிப்பிடங்கள் ஆகியவற்றின் தகவல்களை ஒப்பிடுவது அவசியமாகும். மேலும், மனிதச் செயற்பாடுகளால் ஏற்படும் தாக்கத்தைக் கட்டுப்படுத்துவதும் தேவையாகும். மையக்கல் இரை தின்னிகள் இல்லையெனில் மிதமான-அளவுள்ள இரை இனங்களின் எண்ணிக்கை அதிகரிக்கும் என்பது ஒப்புக்கொள்ளப்பட்டுள்ளது. மேலும், இது எதிர்மறையான விழுதொடர் விளைவுகளை உருவாக்கும் என்றும் கருதுகின்றனர். ஆனால், இவை இயற்கையான வேறுபாடுகள் என்றும் இத்தகைய இனத்தொகைப் பெருக்கம் தொடர்ந்து நீடிக்காது என்றும் களப் பணிகள் உணர்த்துகின்றன. எனவே, இந்த மையக்கல் இரை தின்னி என்னும் கருத்தாக்கத்தினை அனைத்து அறிவியலாளர்களும் ஆதரிக்கவில்லை.
பிற விலங்குகளை இரையாக்கிக் கொள்ளும் மற்ற இரை தின்னிகளின் மீதும் ஜாகுவார் தாக்கத்தை ஏற்படுத்துகிறது. ஜாகுவாரும், கௌகார் என்னும் அமெரிக்காவின் அடுத்த பெரும் பூனையினமான அமெரிக்க நாட்டு சிறுத்தை இனமும், பெரும்பாலும் ஒரே எல்லையினைப் பகிர்ந்து கொள்கின்றன (அதாவது, ஒரே மாதிரி இனங்கள் ஒன்றன் மேல் ஒன்று கவிந்திருக்கும் எல்லைகளைப் பகிர்ந்து கொள்வது). மேலும் ஆய்வுகளில் பெரும்பாலும் இவை இணைந்தே ஆராயப்படுகின்றன. ஜாகுவாருடன் ஒரே பரப்பெல்லையில் வாழும் இடங்களில் கௌகார் பொதுவான அதன் அளவை விடவும் மற்றும் அப்பகுதி சார்ந்த ஜாகுவார்களை விடவும் சிறியதாக உள்ளது. ஜாகுவார் உண்ணும் இரையளவு அதிகம்; கௌகாரின் இரை சிறிய அளவிலானது. இதனால், கௌகாரின் அளவு சிறியதாக அமைகிறது. கௌகாரைப் பொறுத்தவரை இந்த நிலை அதற்கு சாதகமானதாக இருக்கக் கூடும். குறைவான இரை தின்பதை உள்ளிட்ட கௌகாரின் தனித் தகுதியான இடம், மனிதர்களால் திருத்தப்பட்ட நிலங்களில் அதற்குச் சாதகமாக அமைகிறது; ஜாகுவார் மற்றும் கௌகார் ஆகிய இரண்டையுமே அழியும் தருவாயில் இருக்கும் இனங்கள் என அறிவித்திருப்பினும், தற்பொழுது கௌகார் இனம் குறிப்பிடத்தக்க அளவு அதிகமாக உள்ளது.
பாதுகாப்பு நிலை
thumb|left|மெலனின் நோய் கொண்ட ஒரு ஜாகுவார் தற்சமயம், ஜாகுவார்களின் எண்ணிக்கையானது குறைந்து கொண்டே வருகிறது. இயற்கை மற்றும் இயற்கை வளங்கள் பாதுகாப்புக்கான சர்வதேச ஒருங்கிணைப்பு மையம் இதை அழியும் தருவாயில் உள்ள விலங்கு என்று கருதுகிறது; அதாவது எதிர்காலத்தில் இந்த இனம் முற்றிலும் அழிந்து போய் விடக்கூடும் என்பது இதன் பொருளாகும். இதன் தற்போதைய நிலைக்குக் காரணம், வரலாற்று ரீதியாக வடக்குப் பகுதிகள் உள்ளிட்ட இதன் பரப்பெல்லை ஏறத்தாழ முழுவதுமாக இழக்கப்பட்டு விட்டதும் மற்றும் மீதமிருக்கும் அதன் எல்லைகளும் பல கூறுகளாகப் பிரிக்கப்படுவதுமேயாகும்.
1960வது வருடங்களில் இந்த இனத்தின் எண்ணிக்கை மிகப் பெரும் அளவில் குறைவது காணப்பட்டது. ஒவ்வொரு வருடமும் பிரேஸிலின் அமேசான் காடுகளிலிருந்து சுமார் 15,000 ஜாகுவார்களின் தோல் வெளிக் கொணரப்பட்டு வந்தன; 1973வது வருடத்தில் அழியும் தருவாயில் உள்ள இனங்களின் சர்வதேச வர்த்தக அமைப்பு (சிஐடிஈஎஸ்) உருவானதால் இதன் தோல் வர்த்தகம் பெருமளவு குறைந்தது. ஜாகுவார்கள், வரலாற்று ரீதியாக தமது வசிப்பிடமாகக் கொண்டிருந்தவற்றில், 37 சதவிகிதத்தை இழந்து விட்டன என்றும், மேலும் 18 சதவிகித பரப்பெல்லைகளில் அவற்றின் நிலை தெளிவாக அறியப்படவில்லை எனவும் வன விலங்கு பாதுகாப்பு சங்கத்தின் ஆதரவுடன் மேற்கொள்ளப்பட்ட நுணுக்கமான மற்றும் விவரமான பணிகள் வெளிக்காட்டுகின்றன. மீதமிருக்கும் எல்லைகளில் 70 சதவிகிதம், குறிப்பாக அமேசான் பள்ளத்தாக்குகள் மற்றும் அதையொட்டிய கிரான் சாகோ மற்றும் பான்டனல் பகுதிகளில், இந்த இனம் நீண்ட காலம் உயிர் வாழ்வதற்கான சாத்தியக்கூறுகள் உள்ளன என்பது ஊக்கம் அளிப்பதாக உள்ளது.
இதன் வசிப்பிடங்களில் காடுகள் அழிக்கப்படுவது, உணவுக்கான தேடலில் மனிதர்களுடன் அதிகரித்து வரும் போட்டி, வேட்டையாடிப் பிடிக்கப்படுதல், இதன் எல்லைகளின் வடக்குப் பகுதிகளில் உருவாகும் சூறாவளிக் காற்று, மற்றும் இது கால்நடைகளை உண்டு விடுவதால் கால்நடைப் பண்ணையாளர்கள் இந்தப் பெரும் பூனையைக் கொன்று விடுவது ஆகியவை ஜாகுவார் இனம் எதிர் கொள்ளும் அச்சுறுத்தல்களில் அடங்கும். கால்நடைகளை உணவாகக் கொள்வதற்கு தன்னை தயார்படுத்திக் கொண்ட பின்பு, ஜாகுவார் தனது உணவில் கால்நடைகளை அதிகமாக உண்ண ஆரம்பித்தது. மேய்ச்சல் நிலம் இந்த இனத்திற்குச் சிரமமானதாக இருப்பினும், கால்நடைகள் முதன் முதலில் தென் அமெரிக்காவில் அறிமுகமானபோது இந்த இரையை அதிக அளவில் பயன்படுத்தியதால் அந்தச் சமயத்தில் இந்த இனத்தின் எண்ணிக்கை அதிகரித்திருக்கக் கூடும். கால்நடைகளை உண்ணும் இதன் விருப்பம், கால்நடைப் பண்ணையாளர்கள் முழு நேர ஜாகுவார் வேட்டைக்காரர்களைப் பணியில் நியமிப்பதில் விளைந்தது. இந்தப் பெரும் பூனையைக் கண்டவுடன் சுட்டுக் கொல்கின்றனர்.
thumb|இங்கே வெள்ளப் பெருக்கெடுத்துக் காணப்படும் பான்டனல், பிரேஸில் ஆகியவையே ஜாகுவார்களின் முக்கிய வசிப்பிடங்கள். சிஐடிஈஎஸ் அமைப்பின் முதல் இணைப்பு இனமாக ஜாகுவார்கள் இடம் பெற்றுள்ளன. ஜாகுவார்கள் அல்லது அதன் பாகங்களின் அனைத்து விதமான சர்வதேச வர்த்தகங்களும் தடை செய்யப்பட்டுள்ளன. ஜாகுவார்களை வேட்டையாடும் அனைத்துச் செயல்களும் (அவை (அழியும் தருவாயில் உள்ள இனங்கள் சட்டத்தின் கீழ் பட்டியலிடப்பட்டுள்ள நாடுகளான) அர்ஜென்டினா, பெலைஜ், கொலம்பியா, ஃப்ரென்ச் கயானா, ஹோண்டுராஸ், நிகராகுவா, பனாமா, பராகுவே, சுரினாமே, ஐக்கிய அமெரிக்க மாநிலங்கள் ஆகியவற்றிலும், மற்றும் உருகுவே வெனிசூலா ஆகிய நாடுகளிலும் தடை செய்யப்பட்டுள்ளன. ஜாகுவார்களின் வேட்டை, பிரேஸில், காஸ்டா ரிகா, காடெமாலா, மெக்ஸிகோ மற்றும் பெரு ஆகிய நாடுகளில் "பிரச்சினை விலங்குகள்" என்னும் நிலையில் தடை செய்யப்பட்டுள்ளது. ஆனால் பொலிவியா நாட்டில் ஜாகுவாரின் கௌரவ வேட்டை இன்னமும் அனுமதி பெற்றுள்ளது. ஈக்வெடார் அல்லது கயானாவில் இந்த இனத்திற்குச் சட்டபூர்வமான பாதுகாப்பு ஏதும் இல்லை.
தற்போதைய பாதுகாப்பு முயற்சிகள் கால்நடைப் பண்ணையாளர்களுக்கு இதைப் பற்றி அறிவுறுத்துவது மற்றும் சுற்றுப்புற சூழலுக்காக சுற்றுப் பயணம் மேற்கொள்வது ஆகியவற்றில் கவனம் செலுத்துகின்றன. ஜாகுவாரைப் பொதுவாக குடை இனம் என அழைக்கப்படுகின்றனர் - அதாவது, பரப்பெல்லை மற்றும் வசிப்பிடத் தேவைகள் போதுமான அளவில் அதிகமாக இருக்கும் ஒரு இனம் பாதுகாக்கப்பட்டால், சிறிய பரப்பெல்லைகள் கொண்ட பல்வேறு இனங்களும் பாதுகாக்கப்படும் என்பது இதன் பொருளாகும். குடை இனங்கள் நிலப் பரப்புகளில் "நடமாடும் இணைப்புகள்" என்பதாகச் செயல்படுகின்றன. ஜாகுவார்களைப் பொறுத்தமட்டில் இது இரை தேடும் செயல்பாட்டின் மூலம் நிகழ்கிறது. எனவே, மற்ற இனங்களும் பயனடையும் என்பதைக் கவனத்தில் கொண்டு, ஜாகுவார்களுக்காக தொடர்புடைய செயல்படுத்தப்படக்கூடிய வசிப்பிடங்களை உருவாக்குவதில் பாதுகாப்பு மையங்கள் கவனம் செலுத்தலாம்.
இந்த இனத்தின் பெரும்பான்மையான பரப்பெல்லைகள்- குறிப்பாக மத்திய அமேசான் ஆகியவை- அணுகலற்று இருப்பதனால் ஜாகுவார்களின் எண்ணிக்கையைக் கணக்கெடுப்பது கடினமாக உள்ளது. ஆராய்ச்சியாளர்கள் குறிப்பிட்ட சில உயிரினப் பகுதிகளிலேயே கவனம் செலுத்துவதால், இதன் இன-வாரியான ஆய்வு போதுமான அளவில் மேற்கொள்ளப்படாது உள்ளது. 1991ஆம் வருடம், பெலைஜில் ஜாகுவார்கள் (அதிகபட்ச எண்ணிக்கையாக) 600-1,000 என்ற அளவில் இருந்ததாக கணக்கெடுக்கப்பட்டது. இதற்கு ஒரு வருடம் முன்னதாக, மெக்ஸிகோவின் 4,000 சதுர கிமீ (2400 எம்ஐ2) கொண்ட கலாக்முல் உயிரினவெளி காப்பகத்தில் 125-180 ஜாகுவார்கள் இருந்ததாகக் கணக்கெடுக்கப்பட்டது. மாநிலத்தில் மேலும் 350 ஜாகுவார்கள் உள்ளன. இதை ஒட்டி உள்ள காடெமாலாவின் 15,000 சதுர கிலோமீட்டர் பரப்பளவு கொண்ட (9,000 எம்ஐ²) மாயா உயிரினவெளி காப்பகம் 465-550 ஜாகுவார்களைக் கொண்டுள்ளது. பாரம்பரிய முறைகளை பயன்படுத்தி மேற்கொள்ளப்பட்ட பணியில் பத்திலிருந்து 11 வரையான எண்ணிக்கையில் ஜாகுவார்கள் இருந்ததுடன் ஒப்பிடுகையில் 2003 மற்றும் 2004ஆம் வருடங்களில் ஜிபிஎஸ்- டெலிமெட்ரி என்னும் தொழில் நுட்பத்தைப் பயன்படுத்தி மேற்கொள்ளப்பட்ட பணிகளில், கடினமான பான்டனல் பகுதியில் 100 சதுர கிலோமீட்டர் பரப்பளவிற்கு ஆறிலிருந்து ஏழு ஜாகுவார்கள் வரை மட்டுமே இருந்ததைக் காண முடிந்தது. பரவலாகப் பயன்படுத்தப்படும் மாதிரி வழிமுறைகள், இந்தப் பூனைகளின் எண்ணிக்கையை அதிக அளவிலாகக் காட்டும் என்பது இதன் மூலம் கண்டறியப்பட்டது.
2008ஆம் வருடம் ஜனவரி 7ஆம் தேதி, ஜார்ஜ் டபிள்யு. புஷ் நிர்வாகம் அழியும் தருவாயில் உள்ள மிருகங்களைக் காக்கும் சட்டத்தின் கீழ் இருக்கும் ஜாகுவாரின் எண்ணிக்கையை மீட்கும் கூட்டமைப்பு லட்சியத்தை கைவிடுவது என்று இதற்கு முன் எப்போதும் எடுக்கப்படாத ஒரு முடிவை எடுத்தபோது ஐக்கிய அமெரிக்க மாநிலங்களின் மீன் மற்றும் வனவிலங்கு சேவை மையத்தின் இயக்குனர் ஹெச்.டாலே ஹால் அதை அங்கீகரித்தார். இத்தகைய ஒரு தீர்மானம், அழியும் தருவாயில் உள்ள மிருகங்களை காக்கும் சட்டத்தின் 34 வருட வரலாற்றில் முதன் முதலாக எடுக்கப்பட்ட ஒன்றாகும். இந்தப் பெரும் பூனை வழக்கமாக நடமாடும் இடங்களான ஐக்கிய அமெரிக்க மாநிலங்கள் மற்றும் மெக்ஸிகோ எல்லைகளில் அரசின் சார்பாக எழுப்பப்படும் புதிய எல்லை வேலிகளுக்காக ஜாகுவார் இனம் தியாகம் செய்யப்பட்டு விட்டதாக இந்தத் தீர்மானத்தைப் பற்றி விமர்சனங்கள் எழுந்துள்ளன.
கடந்த காலத்தில், சில சமயங்களில் ஜாகுவாரின் "முக்கிய இடங்கள்" எனப்படும் இடங்களைப் பாதுகாப்பதன் மூலம் ஜாகுவார்கள் பாதுகாக்கப்பட்டன. இந்த முக்கிய இடங்கள் என்பவை ஜாகுவார்கள் பாதுகாக்கப்படும் இடங்கள் என்று கூறப்பட்டன; இவை ஏறத்தாழ 50 ஜாகுவார்கள் வசிக்கும் பெரும் பகுதிகளாக இருந்தன. எனினும், இந்த இனத்தின் பாதுகாப்பை நிலை நிறுத்த அவற்றின் வீரியமுள்ள ஜாகுவர் பொது மரபணு நிலையம் அமைத்தலும் மற்றும் ஜாகுவார்களை ஒன்றுடன் ஒன்று இணைப்புடன் வைத்திருப்பதும் அவசியம் எனவும் அண்மையில் சில ஆராய்ச்சியாளர்கள் உறுதி செய்துள்ளனர். இதை அமல்படுத்துவதற்காக, பாஸியோ டெல் ஜாகுவார் என்னும் ஒரு புதிய திட்டம் ஜாகுவார்களின் முக்கிய இடங்களை இணைப்பதற்காக உருவாக்கப்பட்டுள்ளது.
கொலம்பியாவிற்கு முன்னர் இருந்த அமெரிக்காக்கள்
thumb|ஆஜ்டெக் கலாசாரத்தில் ஒரு ஜாகுவார் போர் வீரர் thumb|மோசே ஜாகுவார்.300 ஏ.டி.லார்கோ மியுசியம் லிமா,பெரு கொலம்பியக் கண்டுபிடிப்பிற்கு முன்னர் இருந்த மத்திய மற்றும் தென் அமெரிக்காவில் ஜாகுவார்கள் நீண்ட காலமாக சக்தி மற்றும் பலம் ஆகியவற்றின் சின்னமாக விளங்கின. தற்பொழுது கிமு 900ஆம் ஆண்டு முதல் பெரு என அழைக்கப்படும் பகுதியில், ஆண்டியன் கலாச்சாரங்களில் முற்காலத்திய கா என்னும் கலாச்சாரத்தால் பரவலாக விதைக்கப்பட்ட ஜாகுவார் வழிபாட்டு மரபு அநேகமாக முழுவதும் ஏற்றுக் கொள்ளப்பட்டிருந்தது. பின்னர் வந்த வடக்குப் பெருவின் மோசே கலாச்சாரத்தினர் தமது மண்பாண்டங்களில் சக்தியின் சின்னமாக ஜாகுவாரைப் பயன்படுத்தினர்.
மெஸோ அமெரிக்க வளைகுடாவின் கடலோரப் பகுதிகளின் ஏறத்தாழ காவின் கலாசாரத்தின் சம காலமான ஆல்மெக்-என்னும் ஒரு முற்காலத்திய செல்வாக்கு மிக்க கலாசாரம்- "ஜாகுவார்களாக-இருந்தவை" எனும் ஒரு எண்ணத்தைப் பிரதிபலிக்கும் தனி மேம்பாட்டுடன் கூடிய ஜாகுவார்கள் அல்லது ஜாகுவார்களின் குணாதிசயங்கள் கொண்ட மனிதர்களின் சிற்பங்கள் மற்றும் உருவங்களைப் படைத்தது.
பின்னர் மாயா நாகரிகத்தில், வாழ்பவர்களுக்கும் இறந்தவர்களுக்கும் இடையிலான தொடர்புகளை ஜாகுவார்கள் உருவாக்குவதாகவும் அவை அரச பரம்பரையைப் பாதுகாப்பதாகவும் நம்பினர். மாயா நாகரிகம் ஆன்மீக உலகத்தில் தனது கூட்டாளிகளாக இந்த சக்தி வாய்ந்த பூனை இனத்தை உணர்ந்தது. மேலும் மாயா நாகரிகத்தில் பல அரசர்கள் மாயன் மொழிகளில் ஜாகுவாருக்கான பெயரான பா'ஆலம் என்பதைத் தமது பெயர்களாகக் கொண்டிருந்தனர். ஆஜ்டெக் நாகரிகத்திலும் ஜாகுவாரின் உருவம் அரசர் மற்றும் மாவீரர்களை குறிக்கும் சின்னமாக பயன்படுத்தினர். ஜாகுவார் வீரர்கள் என்று சிறந்த மாவீரர் படை ஒன்றை ஆஜ்டெக்கியர்கள் உருவாக்கினர். ஆஜ்டெக் புராணங்களில், சக்தி வாய்ந்த தெய்வமான டெஜ்காட்லிபோகாவின் குல மரபுச் சின்னமாக ஜாகுவார் கருதப்பட்டது.
பிரேஸிலின் தேசிய விலங்கு
ஜாகுவார் பிரேசிலின் ஒரு தேசியச் சின்னமாகும். ஜாகுவார்களுக்கு எப்போதுமே பிரேசில் நாட்டில் அதிக முக்கியத்துவம் இருந்து வந்துள்ளது. பிரேசில் நாட்டின் பழங்குடி மக்கள் இதன் கொழுப்பைப் பயன்படுத்தினர். ஒரு மாய வித்தையைப் போல, அது துணிவை அளிக்கும் என அவர்கள் நம்பினர். இளைஞர்களைச் சக்தியுள்ளவர்களாகச் செய்வதற்கும்  அவர்களைத் தீங்குகளிலிருந்து காப்பதற்கும், ஜாகுவாரின் உடற்கொழுப்பினை அவர்களது உடலில் பூசினர்.
கொலம்பியத் துறையான அமேசானர்களின் துறையின் கொடி, கருப்பு ஜாகுவார் ஒன்று ஒரு வேட்டைக்காரன் மீது பாய்வதைச் சித்தரிக்கிறது.
சமகாலத்திய கலாசாரம்
சமகாலத்திய கலாசாரங்களில் ஜாகுவார் மற்றும் அதன் பெயர் ஆகியவை சின்னங்களாகப் பயன்படுகின்றன. இது கயானாவின் தேசிய விலங்கு. அந்த நாட்டின் ராணுவத் தடவாளத்தில் இதன் உருவம் அமைந்துள்ளது.
ஜாகுவார் என்பது தற்போது நுகர்வோர் பொருட்களின் பெயராக, குறிப்பாக ஒரு சொகுசுக் கார் வகையின் பெயராகப் பயன்படுகிறது. இந்தப் பெயரைப் பல விளையாட்டு நிறுவனங்களும் கையாளுகின்றனர். என்எஃப்எல்லின் ஜாக்சன்வில் ஜாகுவார்ஸ் மற்றும் மெக்ஸிகோவின் கால்பந்தாட்டக் குழுவான ஜாகுவார்ஸ் டெ சியாபஸ் ஆகியவை இதில் அடங்கும். கிராமி விருது பெற்ற மெக்ஸிகோவின் "ஜாகுவேர்ஸ்" என்ற ராக் இசைக்குழுவும் இந்த கம்பீரமான விலங்கின் பாதிப்பு காரணமாகவே தங்கள் குழுவிற்கு இதன் பெயரைச் சூட்டினர். ரக்பி சங்கத்தின் அர்ஜென்டினா தேசிய கூட்டமைப்பின் முகடு ஜாகுவாரைச் சித்தரிக்கிறது. எனினும், வரலாற்றில் இடம் பெற்று விட்ட ஒரு விபத்து காரணமாக, இந்த நாட்டின் தேசிய அணி லாஸ் ப்யூமாஸ் என்று பட்டப் பெயரைப் பெற்றது.
தென் அமெரிக்க நகரத்தில் கட்டின்றித் திரிந்த மெலனின் நோய் கொண்ட ஒரு ஜாகுவார் 1942ஆம் வருடத்தில் கார்னெல் வுல்ரிச் எழுதிய ப்ளாக் அலிபி என்னும் நாவலின் மையக் கதாபாத்திரமாக அமைந்தது.
1968வது வருடத்தில் மெக்ஸிகோ நகரம் நடத்திய ஒலிம்பிக் விளையாட்டுகளில் ஜாகுவாரே முதன்முதலான ஒலிம்பிக் நற்சின்னமாக விளங்கியது. மாயன் கலாச்சாரம் முன்னர் ஒரு காலத்தில் சிறந்து விளங்கிய நிலப்பரப்புடன் தொடர்புடையது என்பதன் காரணமாகவே ஜாகுவார் இதற்காகத் தேர்ந்தெடுக்கப்பட்டது. .
பாலாடைக்கட்டி
பல்வேறு நாடுகளிலிருந்து நூற்றுக்கணக்கான பாலாடைக்கட்டி வகைகள் உற்பத்தி செய்யப்படுகின்றன. அதன் சுவை, மணம், தன்மை, போன்றவை பால் பெறப்படும் மூலம் (விலங்குகளின் உணவூட்முறை உட்பட), தயாரிக்கும் முறை, பதப்படுத்தும் முறை, முதிர்வித்தல், அடங்கியுள்ள கொழுப்புச் சத்து போன்றவற்றைப் பொருத்து மேலும் மாறுபடும். இதில் பயன்படுத்தப்படும் நுண்ணுயிர்க்காரணிகள், காரம், மூலிகைகள், புகை மணம், போன்றவை அதன் தனிப்பட்ட நறுமணத்திற்கு காரணமாக அமைகின்றன. இதில் உரகுமஞ்சள் (அன்னட்டோ) சிவப்பு நிற பாலாடைக்கட்டி (லெய்செஸ்டர்) தயாரிக்கப் பயன்படுத்தப்படுகிறது. மேலும் சுவைக் கூட்டுப் பொருட்களான கருமிளகு, பூண்டு, இனப்பூண்டு, குருதிநெல்லி (க்ரேன் பெர்ரி) போன்றவை பயன்படுத்தப்படுகின்றன.
அதிக நாள் கெடாதிருக்க பாலாடைக்கட்டி குளிர் சாதனப் பெட்டியில் பதப்படுத்தி வைக்கப்படுகிறது. பாலாடைக்கட்டிகளைப் பாதுகாக்க சீஸ் காகிதங்கள் பயன்படுத்தப்படுகின்றன. அவற்றின் உட்பகுதி துளையுள்ள நெகிழிகளாலும், மேற்பகுதி மெழுகினாலும் ஆக்கப்பட்டிருக்கும். இக்காகிதம் பாலாடைக்கட்டி சுருங்கி நெடுநாட்கள் பாதுகாக்க உதவுகிறது.
சிறந்த பாலாடைக்கட்டி விற்பன்னர்கள் சீஸ் மோங்கர் என அழைக்கப்படுகின்றனர். இதற்காக தனிப்பட்ட கல்வி பயிற்றுவிக்கப்படுகிறது. பாலாடைக்கட்டிகள் வகைமுறைப்பட்டியல், தேர்வு, மூலப்பொருட்கள் வாங்குதல், தயரித்தல், பாதுகாத்தல் போன்ற பணிகளை இச்சீஸ் மோங்கர்கள் திறம்பட செய்கின்றனர்.
வரலாறு
பாலடைக்கட்டியின் தோற்றம் பற்றிய சரியான வரலாறு அறியப்படவில்லை. இருப்பினும் அதன் பயன்பாடு பற்றி அறியப்பட்டதினால் அதன் காலக்கோடு வெவ்வேறு நாடுகளில் வேறுபடுகிறது.
தோற்றம்
பாலின் பயன்பாடு தொடங்கிய பொழுதே பாலாடைக்கட்டியின் பயன்களும், வகைகளும் அறியப்பட்டிருக்க வேண்டும், ஆயினும் அதன் தோற்றம் பற்றிய முழு வரலாற்று ஆய்வுகள் முழுமைப்பெறவில்லை. சில ஆய்வுகள், கற்பனை நிகழ்வுகள் இதன் தோற்றம் பற்றி சில குறிப்புகளைச் சுட்டுகின்றன, அவை
நவீனப் பயன்பாடு
பாலாடைக்கட்டி அதன் சுவை மற்றும் ஊட்டச்சத்திற்காக வெவ்வேறான சுவையுடன் பலதரப்பட்ட வகைகளில் பயன்படுத்தப்படுகிறது. நேரடியான உணவாகவோ, உணவில் கலந்த சுவைக் கூட்டாகவோ பாலாடைக்கட்டிகள் பயன்படுகின்றன. போன்றவை குறிப்பிட்ட சில உணவு வகைகளாகும்.
தயாரிப்பு
பாலடைக்கட்டி தயாரித்தல் வகைக்கு வகை மாறுபடும். பொதுவான தயாரிப்பு முறையினடிப்படையில் அதன் உற்பத்தி கீழே குறிப்பிடப்பட்டுள்ளது.
பால் தர நிர்ணயம்
தரமான பாலாடைக்கட்டி தயாரிக்க பாலானது புரத, கொழுப்பு அளவுகளின் தரம் சரிபார்க்கப்பட்டு, சரியான விகித அளவில் மேம்படுத்தப்படுகிறது.
ரென்னட் நொதியைச் சேர்த்து தயிராக்கல்
ரென்னட் எனும் நொதி பாலிலுள்ள கேசின் புரதத்தை நொதிக்கச் செய்து கட்டிப்படுத்தி தயிராக மாற்றுகிறது.
மோரை (அ) ஈரப்பதத்தை நீக்கல்
தயிரிலுள்ள ஈரப்பதம் வெப்பப்படுத்துவதினால் நீக்கப்படுகிறது.
கட்டித்தயிரமைத்தல்
ஈரப்பதம் நீக்கப்படுவதால் இருகி மேலும் திடத்தன்மையை அடைகிறது.
உப்பு / உப்புக்கரைசல் சேர்த்தல்
உவர்ப்புச் சுவைக்காக உப்பு அல்லது உப்புக்கரைசல் சேர்க்கப்படுகிறது.
சேமிப்பு & முதிர்வித்தல்
சிலவற்றில் துளையிடப்படுகின்றன. துளையில்லா பாலாடைக்கட்டிகள் குருட்டுப்பாலாடைக்கட்டிகள் (அ) ப்ளைன்ட் சீஸ் எனப்படுகின்றன. (எ.கா. சுவிஸ் பாலாடைக்கட்டி)
சிப்பமிடுதல்
பாலாடைக்கட்டிகளை சந்தைப்படுத்தும் விதமாக வெவ்வேறு வகையான சிப்பமிடல் முறைமைகள் பின்பற்றப்படுகின்றன. மேலும் வெப்பநிலை 4°C யில் நிலைப்படுத்தப்படுகிறது.
<Gallery> Fromagerie gruyères-caillage-1.jpg|தயிராக்கல் Fabrication_du_Beaufort_(6).jpg|கடைதல் Fromagerie gruyères-caillage-rompage.jpg|கலத்தல் Fromagerie gruyères-égouttage-4.jpg|வடிகட்டல்/அச்சுக்களுக்கு மாற்றல் Fabrication_du_Beaufort_(21).jpg|வடித்தல் Fromagerie gruyères-moulage-7.jpg|வடிவாக்கம் Fabrication_du_Beaufort_(23).jpg|வடிவாக்கம் Fabrication_du_Beaufort_(33).jpg|அழுத்தல் Fromagerie gruyères-affinage.jpg|சுத்திகரித்தல்/நிலைத்தல் Various cheeses.jpg|thumb|பாலாடைக்கட்டி வகைகள்
ஊட்டச்சத்துகள்
பாலாடைக்கட்டியில் அதன் வகைகளுக்கேற்ப பலதரப்பட்ட ஊட்டச்சத்துக்கள் அடங்கியுள்ளன. காட்டேஜ் வகை 4% கொழுப்புச் சத்தும், 11% புரதச்சத்தையும் கொண்டிருக்கிறது. மேலும் முக்குளம்பு பாலாடைக்கட்டியானது 36% கொழுப்புச்சத்தும், 7% புரதச்சத்தையும் கொண்டிருக்கிறது. பொதுவாக இப்பாலாடைக்கட்டிகள், கால்சியம், பாஸ்பரஸ், சோடியம் போன்ற நுண்ணூட்டச் சத்துக்களையும் கொண்டுள்ளன.
100கி பாலாடைக்கட்டியிலுள்ள பெரு ஊட்டச்சத்துக்கள் (கிராம்)
100கி பாலாடைக்கட்டியிலுள்ள உயிர்ச்சத்துக்கள் (கிராம்)
100கி பாலாடைக்கட்டியிலுள்ள தாது உப்புக்கள் (கிராம்) (Ca-கால்சியம்; Fe-இரும்புச்சத்து; Mg-மக்னீசியம்; P-பாஸ்பரஸ்; K-பொட்டாசியம்; Na-சோடியம்; Zn-துத்தநாகம்; Cu-தாமிரம்; Mn-மாங்கனீசு; Se-சீரியம்)
பாலாடைக்கட்டி வகைகள்
சுமார் 500க்கும் மேற்பட்ட பாலாடைக்கட்டி வகைகள், உலக பால்பொருள் உற்பத்தி ஆணையத்தால் (International Dairy Federation) வகைப்படுத்தப்பட்டுள்ளது.
மேற்கோள்கள்
பகுப்பு:பால் பண்ணை தொழில் பகுப்பு:பால் பகுப்பு:உணவுப் பொருட்கள்
குன்டுபெரும்பேடு ஊராட்சி
குன்டுபெரும்பேடு ஊராட்சி (Gunduperumbedu Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1261 ஆகும். இவர்களில் பெண்கள் 621 பேரும் ஆண்கள் 640 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எம். பி. ராஜேஷ்
'''எம். பி. ராஜேஷ்''', கேரள அரசியல்வாதி. இவர் இந்திய கம்யூனிஸ்ட் கட்சியைச் சேர்ந்தவர். இவர் 1971-ஆம் ஆண்டின் மார்ச்சு பன்னிரண்டாம் நாளில் பிறந்தார். இவர் பாலக்காடு மக்களவைத் தொகுதியில் போட்டியிட்டு வென்று, 2009-ஆம் ஆண்டில் தொடங்கிய பதினைந்தாவது மக்களவையில் உறுப்பினர் ஆனார். பின்னர், 2014-ஆம் ஆண்டில் தொடங்கிய பதினாறாவது மக்களவைக்கான தேர்தலில் போட்டியிட்டு வென்று உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:கேரள அரசியல்வாதிகள் பகுப்பு:1971 பிறப்புகள் பகுப்பு:1972 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள்
ஞானப் பஃறொடை
ஞானப் பஃறொடை என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இந்த நூல் கிடைக்கவில்லை.
மதுரைச் சிவப்பிரகாசர் தாம் எழுதிய சிவப்பிரகாசம் 60 ஆம் பாடல் உரையில் இந்த நூலைக் குறிப்பிடுகிறார். சாத்திரக் கோவை என்னும் தொகுப்பு நூலிலும் இந்த ஞானப் பஃறொடை நூல் இல்லை. சாத்திரக் கோவை நூலில் சிற்றம்பல நாடிகள் கண்ட ‘மெய்கண்ட சாத்திர’க் கருத்துகள் பொன் போலப் போற்றப்பட்டுள்ளன. அதிலேயே இந்த நூல் இல்லை என்பது எண்ணத் தக்கது.
கருவிநூல்
பகுப்பு:மறைந்த தமிழ் நூல்கள்
ஆர். ஆர். சேகரன்
ஆர்.ஆர்.சேகரன் (R. R. Sekaran) 1996 ஆம் ஆண்டு நடைபெற்ற தமிழ்நாடு சட்ட மன்ற தேர்தலில்  ஓமலூர்  தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார். அவர் தமிழ் மாநில காங்கிரஸ் (TMC) கட்சியின் வேட்பாளராகப்போ ட்டியிட்டு வெற்றி பெற்றவர் ஆவார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:11 ஆவது தமிழ்நாடு சட்டமன்ற உறுப்பினர்கள்
பன்னாலால் கோசு
பன்னாலால் கோசு (Pannalal Ghosh  24 சூலை 1911 - 20 ஏப்பிரல் 1960)  என்பவர் புல்லாங்குழல் கலைஞர் ஆவார். இந்துத்தானி செவ்வியல் இசையில் புல்லாங்குழல் என்ற இசைக் கருவியை அறிமுகப்படுத்தி பிரபலப்படுத்தினார். இவர் அலாவுதீன் கான் என்ற சரோத் வாசிப்பாளரின் சீடர் ஆவார். கொல்கத்தாவில் நியூ தியேட்டரில் இசைப் பணிகள் செய்து பின்னர் 1940 இல் மும்பைக்குச் சென்று தம் தொழிலில் வளர்ந்தார். உஸ்தாத் அலி அக்பர் கான் மற்றும் பண்டிட் ரவிசங்கர்ஆகியோருடன் இணைந்து பணி செய்தார்.
மேற்கோள்
பகுப்பு:புல்லாங்குழல் கலைஞர்கள் பகுப்பு:சத்னா மாவட்ட நபர்கள் பகுப்பு:1911 பிறப்புகள் பகுப்பு:1960 இறப்புகள்
மகிமலை
மகிமலை இந்தியாவில் தமிழ்நாடுதமிழ்நாடு, தஞ்சாவூர் மாவட்டத்தில் பாபநாசம் வட்டாரத்தில் உள்ள ஒரு கிராமமாகும். வென்னாருவின் கரையில் உள்ள  பாரம்பரியமிக்க கிராமம்  ஆகும்.
விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, மஹிமலையின் மொத்த மக்கள்தொகை 496 ஆக இருந்தது, இதில் 240 ஆண்களும் 256 பெண்களும் இருந்தனர். பாலின விகிதம் 1067. கல்வியறிவு விகிதம் 46.83 ஆகும்.
பகுப்பு:தஞ்சாவூர் மாவட்டத்திலுள்ள கிராமங்கள்
2022 ஆப்கானித்தான் நிலநடுக்கம்
2022 ஆப்கானித்தான் நிலநடுக்கம் (2022 Afghanistan earthquake) ஆப்கானித்தான் நாட்டின் வடமேற்கு மாகணமான பட்கிசு மாகாணத்தில் 2022 ஆம் ஆண்டு சனவரி மாதம் 17 ஆம் தேதியன்று மாலை சக்திவாய்ந்த நிலநடுக்கம் ஏற்பட்டது. இந்த நிலநடுக்கம் ரிக்டர் அளவுகோலில் 5.3 ஆக பதிவாகியுள்ளதாக அமெரிக்க புவியியல் ஆய்வு மையம் தெரிவித்துள்ளது. இதன் விளைவாக தோன்றிய பல காரணிகள் விகிதாச்சாரத்தில் சேதம் மற்றும் அதிர்ச்சியின் அளவிற்கு பலி எண்ணிக்கைக்கு வழிவகுத்துள்ளது. நிலநடுக்கத்தில் 22 பேர் இறந்தனர் ஐந்து பேர் காயமடைந்தனர்.
இந்த நிலநடுக்கத்தால் வடமேற்கு ஆப்கானித்தானில் நூற்றுக்கணக்கான வீடுகள் சேதமடைந்தன.
நிலநடுக்கம்
நிலநடுக்கம் ஆரம்பத்தில் 5.6 ரிக்டர் அளவில் பதிவாகியுள்ளது. சில மணி நேரங்களுக்குப் பிறகு இது 5.3 ரிக்டராக குறைந்துள்ளது. தென்கிழக்கில் சுமார் 9 கிமீ தொலைவில் பின்னர் 4.9 ரிக்டர் அளவிலான ஒரு முன் அதிர்ச்சியும் ஏற்பட்டுள்ளது.
தாக்கம்
ஆப்கானித்தான் நிலநடுக்கத்தால் 700 எண்ணிக்கைக்கும் மேற்பட்ட வீடுகள் அழிக்கப்பட்டன. காடிசு மாவட்டத்தில் வீடுகள் இடிந்து விழுந்ததில் ஒன்பது பெண்கள் மற்றும் குழந்தைகள் உட்பட குறைந்தது 26 பேர் கொல்லப்பட்டனர். அவர்களில் பதினைந்து பேர் பத்ருக் கிராமத்தில் இறந்தனர். ஐந்து பேர் காயம்பட்டு எலும்பு முறிவுகளால் பாதிக்கப்பட்டு மருத்துவமனையில் சிகிச்சை பெறுகின்றனர்.
மேற்கோள்கள்
பகுப்பு:2022 நிகழ்வுகள் பகுப்பு:ஆப்கானித்தானில் நிலநடுக்கங்கள்
பொள்ளாச்சி ஜெயராமன்
உசாத்துணை
பகுப்பு:1953 பிறப்புகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள்
மாளிகைதிடல் காமாட்சியம்மன் கோயில்
மாளிகைதிடல் காமாட்சியம்மன் கோயில் தமிழ்நாட்டில் திருவாரூர் மாவட்டம், மாளிகைதிடல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆல்மரம்
ஆல்மரம் என்பது டி. கே. பரீக்குட்டியின் தயாரிப்பில் உருவான மலையாளத் திரைப்படம். எச்.வி. சகசிரநாமம், 1956-ல் முதன்மை வேடத்தில் நடித்த குலதெய்வம் என்ற தமிழ் திரைப்படத்தின் மறு ஆக்கமாகும். இந்தப் படம் 1969 சனவரி 31 அன்று வெளியானது.
வெளி இணைப்புகள்
பகுப்பு:1969 மலையாளத் திரைப்படங்கள்
புகளூர்
முருகன் கோயில்
இவ்வூரை அடுத்துள்ள வேலாயுதம்பாளையம் என்னும் ஊரில் ஆறுநாட்டான் மலை என்னும் பாறைக் குன்று ஒன்று உள்ளது. இக்குன்றின் உச்சியில் முருகன் கோயில் ஒன்று உள்ளது. ஆறுநாட்டான் உலா என்னும் நூல் இந்த முருகனின் பெருமையைப் புதிய கோணத்தில் பாட்டுகிறது.
புகழூர்க் கல்வெட்டு
இந்த மலையின் இரு மருங்கிலும் உள்ள அகன்ற பாறைக் குகைகளில் சங்க காலத்தில் வாழ்ந்த சமண முனிவர்களுக்குச் சேர ஆரசன் இளங்கடுங்கோ படுக்கை அமைத்துக் கொடுத்த செய்தி அக்காலத் தமிழி எழுத்தில் பொறிக்கப்பட்டுள்ளது.
அடிக்குறிப்பு
பகுப்பு:கரூர் மாவட்டத்திலுள்ள கிராமங்கள்
செமித்திய மொழிகள்
thumb|200px|கிமு 14 ஆம் நூற்றாண்டைச் சேர்ந்த [[அமர்னா நிருபங்கள்]]
செமிட்டிக் மொழிகள் (Semitic languages) என்பது 300 மில்லியனுக்கும் அதிகமான மக்களால் பேசப்படும் மொழிகளின் குடும்பமாகும். பெரும்பாலும் பண்டைய அண்மை கிழக்கு, வடக்கு ஆப்பிரிக்கா, மற்றும் கிழக்கு ஆபிரிக்கா பகுதிகளில் பேசப்படுகிறது. செமிட்டிக் மொழிகள் ஆபிரிக்க-ஆசிய மொழிக் குடும்பத்தின் வடகிழக்கு துணைப்பிரிவில் அடங்குகின்றன. மேலும், இக்குடும்பத்தில் ஆசியாவில் பேசப்படும் ஒரே மொழிக் கிளையாக செமிட்டிக் மொழிகள் விளங்குகின்றன.
இம்மொழி கிழக்கு செமிடிக் மொழிகள் மற்றும் மேற்கு செமிடிக் மொழிகள் என இரு வகைப்படும்.
இன்று மிகக் கூடுதலாக பேசப்படும் செமிட்டிக் மொழி அரபு மொழியாகும். 270 மில்லியன் மக்கள் அரபு மொழியையும், 27 மில்லியன் மக்கள் அம்ஃகாரிக் மொழியையும் 7 மில்லியன் மக்கள் எபிரேய மொழியையும் பேசுகின்றனர். செமிடிக் மொழிகள் உலகின் முதலாவது எழுத்து வடிவை கொண்ட மொழிகளுள் ஒன்றாகும். அக்காத் மொழியின் எழுத்து முறைமை கிமு 3வது ஆயிரவாண்டின் நடுப்பகுதியில் தொடங்கியது. செமிடிக் என்ற பெயர் ஊழிவெள்ளத்திலிருந்து தப்பியதாக விவிலியத்தில் கூறப்பட்டுள்ள நோவாவின் மகனான சேம் என்பரை முதலாக கொண்டு இடப்பட்டதாகும்.
மேற்கோள்கள்
பகுப்பு:மொழிக் குடும்பங்கள் பகுப்பு:செமித்திய மொழிகள் பகுப்பு:ஆபிரிக்க-ஆசிய மொழிகள்
அந்திப்பன்னா
அந்திப்பன்னா,  கண்ணாடி மீன், சாய்சதுரப்பாரை (Alectis indicus) என்பது பாரை குடும்பத்தைச் சேர்ந்த கடற்கரையோரம் வாழும் மீன் இனமாகும். இவை இந்தியப் பெருங்கடல் மற்றும் மேற்கு பசிபிக் பெருங்கடல் ஆகியவற்றின் வெம்மையான பகுதிகளான கிழக்கு ஆப்பிரிக்கா முதல் இந்தியா, இலங்கை, இந்தோனேசியா, ஆஸ்திரேலியா வரையிலான கடற்கரைகளோரம் கூடுதலாக வாழுகின்றன. வயது வந்த மீன்கள் 100 மீ ஆழம் வரையிலான கடற் படுகைகளிலும் இளம் குஞ்சுகள் கயவாய்களிலும் (estuary ) ஆழம் குறைந்த கடற்பகுதிகளிலும் மிகுதியாகக் காணப்படுகின்றன. கொன்றுண்ணி வகையைச் சேர்ந்த இவை பல்வேறு வகையான மீன்கள், சிறு கணவாய்கள், கடல் இழுதுகள், ஓடுடைய இனங்கள் போன்றவற்றை உண்டு வாழ்கின்றன.
thumb|left|[[பெங்களூர்|பெங்களூரில் ஒரு மீன் கடையில்]] இவை அதிகாலையிலும், அந்திநேரத்திலும் மிகுந்த சுறுசுறுப்பாக இருக்கும் இதனால் இவை அந்திப்பன்னா என்ற பெயரைப் பெற்றன. இவை 165 செ. மீ நீளமும் 25 கிலோ எடை வரையும் வளரும் பெரிய மீன்கள். இவை பிற மீன்கள், நத்தைகள், கணவாய்கள், மற்றும் கடல்வாழ் விலங்குகளை உண்டு வாழும் கோண்மாக்கள். இவ்வகை மீன்களை சிங்கப்பூரில் வணிக அளவில் உணவிற்காக பண்ணைகளில் வளர்க்கின்றனர். ஐக்கிய அரபு அமீரகத்தில் நடத்தப்பட தொல்பொருளியல் ஆய்வுகளில் கண்டுபிடிக்கப்பட்ட தொல்லுயிர் எச்சங்களின் அடிப்படையில் இவற்றை மனிதர்கள் பன்னெடுங்காலமாகப் பயன்படுத்தியுள்ளது அறியப்பட்டுள்ளது.
சுமி மாகாணம்
சுமி மாகாணம் (Sumy Oblast) உக்ரைன் நாட்டின் வடகிழக்கில் உருசியா நாட்டின் எல்லையை ஒட்டி அமைந்த மாகாணம். இதன் தலைநகரம் சுமி நகரம் ஆகும். 2021-இல் இதன் மக்கள் தொகை 10,53,402 ஆகும். இதன் பிற முக்கிய நகரங்கள் கோனோடாப், ஒக்டிர்கா, ரோம்னி, சோஸ்தகா ஆகும். இம்மாகாணத்தின் 600 இடங்களில் தொழிற்சாலைகள் கொண்டுள்ளது. இது வேளாண் பயிர்களை உற்பத்தி செய்கிறது. 7 ஆறுகள் இம்மாகாணத்தில் பாய்கிறது.
புவியியல்
23,800 சதுர கிலோ மீட்டர் பரப்பளவு கொண்ட இம்மாகாணத்தில் வடகிழக்கிலும், கிழக்கிலும் உருசியா, தென்மேற்கில் போல்தாவா மாகாணம், தெற்கில் கார்கிவ் மாகாணம், மேற்கில் செர்னிகிவ் மாகாணம் உள்ளது. தேஸ்னா ஆறுடன் 7 ஆறுகள் இம்மாகாணத்தில் பாய்கிறது.
மாகாண ஆட்சிப் பிரிவுகள்
இம்மாகாணம் 18 மாவட்டங்களும், 15 நகரங்களும், 7 நகராட்சிகளும், 20 நகர்புற குடியிருப்புகளும், 1492 கிராமங்களும் கொண்டது.
பொருளாதரம்
இம்மாகாணத்தில் வேதியியல் தொழிற்சாலைகள், இயந்திரவியல் தொழிற்சாலைகள், வேளாண் இயந்திரக் கருவிகள் உற்பத்தி செய்யும் தொழிற்சாலைகளும், இரும்புச் சுரங்கங்கள் கொண்டது. இம்மாகாணம் 237 பெரிய அளவிலான தொழிற்சாலைகளும், 327 சிறிய அளவிலான தொழிற்சாலைகள் கொண்டுள்ளது.
இம்மாகாணத்தின் முக்கிய விளைபொருட்கள் சர்க்கரை வள்ளிக் கிழங்கு, சூரியகாந்தி விதைகள், உருளைக்கிழங்கு ஆகும். மேலும் இறைச்சி, பால் பொருட்கள், முட்டை அதிகம் உற்பத்தி செய்யப்படுகிறது.
வெளி இணைப்புகள்
பகுப்பு:உக்ரைன் பகுப்பு:உக்ரைனின் மாகாணங்கள்
சந்திராபுரம் மாரியம்மன் கோயில்
மாரியம்மன் கோயில் தமிழ்நாட்டில் கோயம்புத்தூர் மாவட்டம், சந்திராபுரம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிற்றுண்டி
thumb|225x225px| [[உலர்திராட்சை, நிலக்கடலை, கொட்டைகள் சாக்கலேட் ஆகியவற்றின் கலவையான ஒரு சிற்றுண்டி ]] வலது|thumb|225x225px| [[ஆப்பிள், அஸ்பாரகஸ், பீட்ரூட், குடைமிளகாய், தக்காளி உள்ளிட்ட சில குறைந்த கலோரி பழங்கள் மற்றும் காய்கறி அடங்கிய சிற்றுண்டிகளின் கலவை.]] சிற்றுண்டி (snack) என்பது பொதுவாக உணவுக்கு இடையில் உண்ணப்படும் உணவின் ஒரு சிறிய பகுதியாகும். தொகுக்கப்பட்ட சிற்றுண்டி உணவுகள் மற்றும் பிற பதப்படுத்தப்பட்ட உணவுகள், அத்துடன் வீட்டில் புதிய பொருட்களிலிருந்து தயாரிக்கப்படும் பொருட்கள் உள்ளிட்ட பல்வேறு வடிவங்களில் தின்பண்டங்கள் கிடைக்கின்றன.
பாரம்பரியமாக, வீட்டில் பொதுவாக கிடைக்கக்கூடிய பொருட்களிலிருந்து தின்பண்டங்கள் தயாரிக்கப்படுகின்றன. பெரும்பாலும் குளிர்விக்கப்பட்ட இறைச்சித் துண்டுகள், பழங்கள், உணவில் எஞ்சியவை, கொட்டைகள், சாண்ட்விச்கள் மற்றும் இனிப்புகள் சிற்றுண்டிகளாகப் பயன்படுத்தப்படுகின்றன. வசதியான கடைகளின் பரவலுடன், தொகுக்கப்பட்ட சிற்றுண்டி உணவுகள் ஒரு குறிப்பிடத்தக்க வணிகமாக மாறியுள்ளது.
சிற்றுண்டி உணவுகள் பொதுவாக சிறிய, விரைவான மற்றும் திருப்திகரமானதாக தயாரிக்கப்படுகின்றன. பதப்படுத்தப்பட்ட சிற்றுண்டி உணவுகள், ஒரு வகை வசதியான உணவாக, விரைவில் அழிந்துபோகக்கூடியதாகவும், நீடித்ததாகவும், தயாரிக்கப்பட்ட உணவுகளை விட சிறியதாகவும் வடிவமைக்கப்பட்டுள்ளன. இவை பெரும்பாலும் கணிசமான அளவு இனிப்புகள், பதப்படுத்துதல் மற்றும் சாக்கலேட், நிலக்கடலை மற்றும் பிரத்யேகமாக வடிவமைக்கப்பட்ட சுவைகள் (சுவையான உருளைக்கிழங்கு சில்லுகள் போன்றவை ) போன்றவற்றைக் கொண்டிருக்கின்றன.
காப்பி போன்ற பானங்கள் பொதுவாக சிற்றுண்டிகளாக கருதப்படுவதில்லை. இருப்பினும் அவை சிற்றுண்டி உணவுகளுடன் அல்லது அதற்கு பதிலாக உட்கொள்ளப்படலாம்.
படுக்கைக்குச் செல்வதற்கு சற்று முன்பு அல்லது இரவில் சாப்பிடும் சிற்றுண்டியை "படுக்கை நேர சிற்றுண்டி", "இரவு நேர சிற்றுண்டி" அல்லது "நள்ளிரவு சிற்றுண்டி" என்று அழைக்கலாம்.
அமெரிக்காவில் சிற்றுண்டி
அமெரிக்காவில், ஒரு பிரபலமான சிற்றுண்டி உணவு நிலக்கடலையாகும். நிலக்கடலை முதன்முதலில் தென் அமெரிக்காவிலிருந்து அடிமைக் கப்பல்கள் வழியாக வந்து, தெற்குத் தோட்டங்களில் ஆப்பிரிக்கச் சமையலில் இணைக்கப்பட்டது. அமெரிக்க உள்நாட்டுப் போருக்குப் பிறகு, நிலக்கடலையின் சுவை வடக்கே பரவியது. அங்கு அவை அடிபந்தாட்ட விளையாட்டு மற்றும் வௌடீவில் அரங்கங்களின் கலாச்சாரத்தில் இணைக்கப்பட்டன.
மீரா (நடிகை)
மீரா (Meera), என அழைக்கப்படும் இர்டிசா ரூபாப் (Irtiza Rubab), ஒரு பாகிஸ்தான் திரைப்பட நடிகை மற்றும் தொலைக்காட்சி தொகுப்பாளர் ஆவார். இவர், மே12, 1977இல் பிறந்தார்.
தொழில்
1995 ஆம் ஆண்டில் இவர் கன்டா என்கிற உருது மொழி திரைப்படத்தில் அறிமுகமானார். ஆனால் 'கிலோனா'வில் (1996-97) இவரது முன்னணி நடிப்பிற்காக 1999 ஆம் ஆண்டில் நாடு தழுவிய விமர்சனங்களைப் பெற்றார். கிலோனாவில் நடித்ததற்காக, இவர் தனது முதல் நிகர் விருதை பெற்றுக் கொண்டார். மேலும், அவரது பணிக்கு குறிப்பிடத்தக்க பாராட்டுக்களைப் பெற்றார். மற்றொரு விமர்சன மற்றும் வணிகரீதியான வெற்றியான இன்டெஹாவின் வெளியீட்டில், மீரா தனது சிறந்த நடிகைக்கான தொடர்ச்சியான இரண்டாவது நிகர் விருதை வென்றார். 1990 களின் பிற்பகுதியில், இவர் லாலிவுட்டின் ஒருங்கிணைந்த பகுதியாக ஆனார்.
2004 ஆம் ஆண்டில், இவர் சலகைனில் ஒரு முக்கிய கதாபாத்திரத்தில் நடித்தார். இது சர்வதேச அளவில் இவரை உயர்த்தியது. 2005 ஆம் ஆண்டில், இவர் ஒரு இந்தோ-பாக்கிஸ்தானிய திரைப்படமான நாசரில் நடித்தார். இதன் மூலம் இவர் பாலிவுட்டில் அறிமுகமானார். 2014 ஆம் ஆண்டில், மூன்றாவது புதுதில்லி சர்வதேச திரைப்பட விழாவில் 'ஹோட்டல்' திரைப்படத்திற்காக சிறந்த நடிகைக்கான விருது இவருக்கு வழங்கப்பட்டது. ஹோட்டல் திரைப்படம் உளவியல் மற்றும் திருப்பங்கள் நிறைந்த படமாகும். 2016 ஆம் ஆண்டில், இயக்குனராக தனது முதல் திட்டத்தை அறிவித்தார். இது ஆஸ்கார் என்ற தலைப்பில் இருந்தது.
மேலும், நாகின் என்ற தொலைக்காட்சி தொடரில் அவர் ஒரு முக்கிய கதாபாத்திரத்தில் நடித்தார். அவர் வரவிருக்கும் தயாரிப்பான பாஜி (2019) இல் ஒரு திரைப்பட நட்சத்திரமாக நடிக்க உள்ளார்.
பாலிவுட் வாழ்க்கை
மீரா தனது முதல் திரைப்படத்தை இந்தியாவில் செய்தார். இதற்கு நாசர் எனப் பெயரிடப்பட்டது. இது பேகம் பாரா போன்ற இந்தியாவில் காணப்பட்ட முதல் பாகிஸ்தான் நடிகையாக இருந்தது. அதே போல, இது இந்தியா பாகிஸ்தான் அமைதி பேச்சுவார்த்தையின் தொடக்கமாகவும் இருந்தது. நாசர் சோனி ரஸ்தான் இயக்கிய படமாகும். இத் திரைப்படம், 50 ஆண்டுகளில் முதல் இந்தோ-பாகிஸ்தான் கூட்டு திரைப்பட முயற்சியாகும்.
இவரது இரண்டாவது படம் லக்கி அலி நடித்த கசக் ஆகும். கசக் திரைப்படம், விமர்சன ரீதியாகவும் வணிக ரீதியாகவும் தோல்வியடைந்தாலும், மீரா பாலிவுட்டில் பணிபுரிந்தார்.
அவரது மூன்றாவது படம் பாஞ்ச் காண்டே மியன் பாஞ்ச் கோடி பாக்ஸ் ஆபிஸில் சராசரியாக வசூல் செய்தது. இயக்குனர் பைசல் சைஃப் இந்த படத்தை நேரடியாக பார்வையாளர்களுக்குக் காட்ட விரும்பியதால் படம் பத்திரிகைகளுக்கும் விமர்சகர்களுக்கும் திரையிடப்படவில்லை. இந்த திரைப்படம் அதன் வரையறுக்கப்பட்ட சினிமா வெளியீட்டில் ஐம்பது சதவீதம் ஒரு நல்ல துவக்கத்தை நிர்வகித்தது. இருப்பினும், டைம்ஸ் ஆப் இந்தியா இந்த படத்தை பாலிவுட்டின் சிறந்த 10 போல்ட் ஃபிலிம்ஸ் பிரிவில் 2012 இல் பட்டியலிட்டது.
2015 ஆம் ஆண்டில், அவர் மற்றொரு இந்திய படமான பம்பர் டிராவில் ஒரு குத்தாட்டப் பாடலுக்கு நடனம் ஆடியுள்ளார். தற்போது வரை உருது, பஞ்சாபி மற்றும் இந்தி மொழித் திரைப்படங்களில் நடித்து வருகிறார். இவரது நடிப்பில் வெளிவந்த படங்களின் எண்ணிக்கை 85க்கும் மேலாக உள்ளது.
குறிப்புகள்
பகுப்பு:1977 பிறப்புகள் பகுப்பு:பஞ்சாப் நபர்கள் பகுப்பு:வாழும் நபர்கள்
குருதியருவி
இரும்பு-அதிகம் உள்ள மிகு உப்புநீர் (மீயுப்புநீர்) அவ்வப்பொழுது பனியின் இடையே உள்ள இடுக்குகளின் வழியே வெளிப்படுகின்றது. பனியாற்றின் அடியே ஏறத்தாழ 400 மீ ஆழத்தில் இருந்து உப்புநீர் வெளிப்படுகின்றது.
1911 இல் ஆத்திரேலிய புவியியலாளர் தாமசு கிரிபித் டெய்லர் என்பார் சிவப்புநிற படிவுகள் இருப்பதைக் கண்டுபிடித்தார். முதன்முதலில் இவ்விடத்தை கண்டுபிடித்ததால் இவர் பெயராலேயே இவ்விடம் அழைக்கப்படுகின்றது
அண்ட்டார்ட்டிக்காவின் முன்னோடிகள் இந்த சிவப்பு நிறப் படிவு சிவப்புநிறப் பாசியால்ஆனதென்று நினைத்தனர், ஆனால் பின்னர் இது இரும்பு ஆக்சைடால் ஏற்பட்டது என்று நிறுவப்பட்டது.
மற்ற அண்ட்டார்ட்டிக் பனியாறுகளைப் போல, டெய்லர் பனியாறு அடிமட்டம் வரை உறைந்திருப்பதில்லை, ஏனெனில் பழங்காலத்து கடல்நீர் எப்படியோ அடியில் சிக்குண்டு இருப்பதால் இவ்வாறு அடியாழத்தே உறையாமல் இருக்ககூடும் என்று கருதப்படுகின்றது. குளிரால் நீர் உறையும் பொழுது அதில் சிக்குண்ட உப்புநீரில் உள்ள உப்பு உறையும் பகுதியில் இருந்து வெளியேற்றப்பட்டு, உறையாது இருக்கும் நீரில் சேர்ந்து கூடிய உப்புள்ள நீராக மாறுகின்றது. இதனால் சிக்குண்ட உப்புநீரில் உள்ள உப்பளவு கடல்நீரை விட 2-3 மடங்கு கூடுதலாக இருக்கும்.
பனிக்கட்டியின் இடையே உள்ள இடுக்குகளின் வழியே கிடைத்த உபுப்புமிகுந்த நீரை (மீயுப்புநீரை) சோதித்துப் பார்த்த பொழுது அது ஆக்சிசன் இல்லாமல் (ஆக்சிசன் அற்று) இருந்ததையும், சல்பேட்டும், இரும்பு மின்மவணுக்களும் (ferrous ion) கூடுதலாக இருந்ததை அறிய முடிந்தது. சல்பேட்டு இருப்பது கடல் சூழல் இருந்ததற்கான புவிவேதியியல் குறியீடு ஆகும், அதே நேரத்தில் கரையக்கூடிய இரு-இயைனி (divalent) மின்மவணுக்கள் (ions) வெளிவருவது, பனியாற்றின் அடியே உள்ள கனிமங்கள் நுண்ணுயிர்களின் வினைப்பாட்டால் ஆக்சிசனாக்கம் அடைதல் அல்லது எதிமின்னி உமிழ்வு நடைபெறக்கூடும் என நினைக்கின்றனர்.
மேற்கோள்
பகுப்பு:புவியியல்
ஒரெய்மா
ஒரெய்மா (மெய்டேய்) அல்லது ஒலீமா (அதாவது, "பழங்குடிப் பெண்" ) என்பது பண்டைய காங்லீபாக்கின் (பண்டைய மணிப்பூர்) மெய்டே புராணங்களிலும் மதத்திலும் சோகமான காதல் மற்றும் பிரிவின் தெய்வம். சில புனைவுகளின்படி, அவர் மலைப்பகுதியைச் சேர்ந்த ஒரு பெண், அவர் தனது காதலனைச் சந்திக்க ஏற்பாடு செய்தபோது கொல்லப்பட்டு, சித்திரவதை செய்யப்பட்ட ஆவியாக மாறினார். அவள் பாந்தோய்பி தேவியின் அவதாரமாக கருதப்படுகிறாள். அவள் நோங்தாங் லீமா தெய்வத்துடனும் அடையாளம் காணப்படுகிறாள். இரைமா தெய்வமாகவும் வழிபடப்படுகிறாள். அவர் தங்குல் வம்சாவளியைச் சேர்ந்தவர் என்றாலும், அவர் மிகவும் மதிக்கப்படும் மெய்தே தெய்வங்களில் ஒருவர்.
சொற்பிறப்பியல்
thumb|300x300px| "ஔலீமா" என்ற பெயர் பழமையான மெய்டெய் மாயெக் அபுகிடாவில் எழுதப்பட்டுள்ளது மெய்டேய் மொழியில் ( மணிப்பூரி மொழி ), "ஒரெய்மா" என்ற பெயர் "ஒலீமா" என்பதிலிருந்து பெறப்பட்டது. "ஔலேய்மா" என்பது "ஔ" மற்றும் "லெய்மா" ஆகிய இருகூறு வார்த்தைகளால் ஆனது. . மெய்டே மொழியில் "ஔ" என்பதற்கு பல அர்த்தங்கள் உள்ளன. இதன் பொருள் - அ. ஆம் (பதில்), ஆ. சுவையானது அல்லது இ. பழங்குடியினர் என்பதாகும். இங்கே, "ஔ" என்பது "பழங்குடி" என்றும் பொருள்படும். "லெய்மா" என்றால் ராணி அல்லது எஜமானி அல்லது பெண் என்று பொருள். "ஔரெய்மா" என்ற பெயர் வழக்கமாக ஒரு பாரம்பரிய நீளமான கூடையைச் சுமந்து செல்லும் பழங்குடிப் பெண்ணைக் குறிக்கிறது.
தெய்வமாக்கலின் புராணக்கதை
ஒரு புராணத்தின்படி, அவர் சிங்தாய் கிராமத்தின் தங்குல் இனத்தலைவரான கெலெம்பாவின் மகள் ஆவார். அவர் ஏற்கனவே "கம்லாங்பா" சிங்ஷாங் கிராமத்தின் டாங்குல் இனத்தலைவரை மணந்தார். இருப்பினும், அவர் தபுங் சபாபா (1359-1394) என அழைக்கப்படும் மெய்டி மன்னரான மெய்டிங்கு தபுங்பாவுடன் ரகசிய காதல் கொண்டிருந்தார். ரகசிய உறவைக் கண்டறிந்ததும், கோபமடைந்த கம்லாங்பா, தபுங் சபாபாவின் தலையை வெட்டினார். இந்நிகழ்வால் அதிர்ச்சியடைந்த ஹொரைமா, தனது காதலரின் தலையை காங்லேய் புங்மாயோலுக்கு எடுத்துச் சென்றார். பின்னர், அவரும் தன் காதலனின் வழியைப் பின்பற்றி சோகமான காதல் மற்றும் பிரிவின் காரணமாக மெய்டேய் தெய்வமாக மாறினார். அவர் தேவி ஐரிமா என்றும் அடையாளம் காணப்படுகிறார். ஐரிமா,பாந்தோய்பி தேவியின் அவதாரமும் ஆவார்.
மற்ற கதைகள்
பண்டைய காங்லீபாக்கின் (பண்டைய மணிப்பூர் ராஜ்ஜிய) வரலாற்றில் "அரோரிமா" என்ற பெயர் கொண்ட பலர் இருந்துள்ளனர். ஒரேய்மா தம்ஹீபீ, குமான் வம்சத்தின்  அடோம் நோங்யாய் திங்கோல் ஹன்பா என்ற மன்னரின் மகள் ஆவார். அவர் மெய்டேய் மன்னர் கைனோ இரெங்பாவை (கி.பி. 984 முதல் கி.பி. 1074 வரை) மணந்தார். திருமணத்திற்குப் பிறகு, அவர் "மெய்டேய் லீமா" (எழுத்து. மெய்டே ராணி ) என்று அறியப்பட்டார்.
மேற்கோள்கள்
பகுப்பு:இந்தி வார்த்தைகளைக் கொண்ட கட்டுரைகள் பகுப்பு:கடவுள்கள் பகுப்பு:தெய்வங்கள் பகுப்பு:மெய்டேய் கடவுள்கள்
ஹேமா
ஹேமா என்பவர் ஒரு தமிழக எழுத்தாளர். தமிழ்நாடு அரசின் வருவாய்த் துறையில் பணியாற்றி வரும் இவர் தமிழில் வெளியாகும் பல்வேறு அச்சிதழ்களில் சிறுகதைகள் மற்றும் கவிதைகளை எழுதி வருகிறார்.
எழுதியுள்ள நூல்கள்
பகுப்பு: தமிழக எழுத்தாளர்கள் பகுப்பு:தமிழ்ப் பெண் எழுத்தாளர்கள்
-1 (எண்)
மறை ஒன்று அல்லது சய ஒன்று (ஆங்கிலம்: Minus One) என்பது 1 இன் கூட்டல் நேர்மாறு ஆகும். மறை ஒன்று என்பது மறை இரண்டுக்கும் பூச்சியத்துக்கும் இடைப்பட்ட மறை நிறையெண் ஆகும்.
இயற்கணிதப் பண்புகள்
ஓர் எண்ணை, - 1 ஆல் பெருக்குவது என்பது, அவ்வெண்ணின் குறியை மாற்றுவதற்குச் சமனாகும். இதனைப் பரம்பல் விதி மூலம் நிறுவலாம்.
x ஒரு மெய்யெண் எனில்:-
x உடன் (-1)\cdot x ஐக் கூட்டும் போது = 0 கிடைப்பதால், (-1)\cdot x என்பது xஇன் கூட்டல் நேர்மாறாகும்.
அதாவது:
மறை ஒன்றின் வர்க்கம்
-1இன் வர்க்கத்தின் பெறுமானம் 1 ஆகும். இதனால் இரு மறை எண்களின் பெருக்கத்தின் பெறுமானம் ஒரு நேர் எண்ணாக அமையும்.
சமன்பாட்டின் இரண்டு பக்கங்களிலும் 1ஐக் கூட்டுவதன் மூலம்,
ஆகவே, மறை ஒன்றின் வர்க்கத்தின் பெறுமானம் 1 ஆகும்.
மறை ஒன்றின் வர்க்கமூலம்
சிக்கலெண்ணான iஆனது i^2 = -1 என்ற சமன்பாட்டைத் திருப்திப்படுத்தும். ஆகவே, -1 வர்க்கமூலத்தின் பெறுமானம் i ஆகும்.
மேற்கோள்கள்
பகுப்பு:எண்கள் பகுப்பு:முழு எண்கள்
அரசினர் திருவண்ணாமலை மருத்துவக் கல்லூரி மருத்துவமனை
அரசினர் திருவண்ணாமலை மருத்துவக் கல்லூரி மருத்துவமனை (Government Tiruvannamalai Medical college And Hospital) (GTMCH), திருவண்ணாமலை மாவட்டம், திருவண்ணாமலை வட்டம், துரிஞ்சாபுரம் ஒன்றியம், வேங்கிக்கால்புதூர் கிராமம், திருவண்ணாமலை வெளி வட்டச் சாலையில், திருவண்ணாமலை மாவட்ட நீதிமன்றத்திற்குப் பின்புறம் அமைந்துள்ளது.
மேற்கோள்கள்
பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு மருத்துவக் கல்லூரிகள்
இளங்கடுங்கோ
thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில் இளங்கடுங்கோ சங்ககாலச் சேர மன்னர்களில் ஒருவன். இவன் தந்தை பெருங்கடுங்கோ. பெருங்கடுங்கோவின் தந்தை கோ ஆதன் செல்லிரும்பொறை. இந்த இளங்கடுங்கோ சங்ககால அமணர் (சமணர்) துறவிகளுக்கு கருவூரை அடுத்த ஆறுநாட்டான் மலைக் குகைகளில் படுக்கை அமைத்துக் கொடுத்தான்.
இவனை மருதம் பாடிய இளங்கடுங்கோ எனக் கொள்ள இடமுண்டு.
அடிக்குறிப்பு
பகுப்பு:சங்ககாலச் சேரர்
அக்பர் சாலை
சந்திப்புகள்
இந்த சாலையும் இதன் அருகிலுள்ள சாலைகளும் இந்தியாவின் மிகப் பிரபலமான அரசியல்வாதிகள் வசிக்கும் பிரத்தியேக வி.வி.ஐ.பி. மண்டலத்தை உருவாக்குகின்றன. இதில் அமைச்சர்கள், மூத்த எம்.பி.க்கள் மற்றும் நாடாளுமன்றம் மற்றும் குடியரசுத் தலைவர் மாளிகையிலிருந்து மிக அருகில் உள்ளது.
சர்ச்சை
அக்பர் ஒரு முகலாயர் (எனவே ஒரு படையெடுப்பாளர்) என்பதால் அக்பர் சாலையை மகாராணா பிரதாப் சிங் சாலை என மறுபெயரிட வேண்டும் என்ற பிரச்சினையை 2016ஆம் ஆண்டில் தளபதி விஜய் குமார் சிங் எழுப்பினார். 2018ஆம் ஆண்டில், மஹாராணா பிரதாப் சிங் சாலை என்ற பெயரில் சுவரொட்டியானது ஏற்கனவே இருந்த பெயர்ப்பலகைமீது ஒட்டப்பட்டது. சுவரொட்டி ஒட்டியவர்கள் மீது காவல்துறையினர் வழக்குப் பதிவு செய்துள்ளனர்.
மேற்கோள்கள்
பகுப்பு:தில்லி சுற்றுப் பகுதிகள்
பகுப்பு:புது தில்லி பகுப்பு:சாலைகள்
கேசிதம்பராபுரம் ஊராட்சி
'''கே. சிதம்பராபுரம் ஊராட்சி' (K. Chidambarapuram Gram Panchayat''), தமிழ்நாட்டின் தூத்துக்குடி மாவட்டத்தில் உள்ள கயத்தார் வட்டத்தில் அமைந்துள்ளது. இந்த ஊராட்சி, கோவில்பட்டி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1480 பேர் ஆவர். இவர்களில் பெண்கள் 769 பேரும் ஆண்கள் 711 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பி. கே. பிஜு
'''பி. கே. பிஜு''', கேரள அரசியல்வாதி. இவர் இந்திய மார்க்சிஸ்ட் கம்யூனிஸ்ட் கட்சியைச் சேர்ந்தவர். இவர் கேரளத்தில் உள்ள ஆலத்தூர் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இதே தொகுதியில் போட்டியிட்டு வென்று, 2009-ஆம் ஆண்டில் தொடங்கிய பதினைந்தாவது மக்களவையில் உறுப்பினராக இருந்தார். இவர் 1974-ஆம் ஆண்டின் ஏப்ரல் மூன்றாம் நாளில் பிறந்தார்.
சோடியம் செலீனைட்டு
சோடியம் செலீனைட்டு (Sodium selenite) என்பது Na2SeO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற திண்மமாக இவ்வுப்பு காணப்படுகிறது. Na2SeO3(H2O)5 என்ற மூலக்கூற்று வாய்ப்பாடு கொண்ட பென்டா ஐதரேட்டு மட்டும் தண்ணிரில் கரையக்கூடிய செலீனியம் சேர்மமாக உள்ளது.
தயாரிப்பும் வேதி வினைகளும்
செலீனியம் டை ஆக்சைடுடன் செலீனியம் ஐதராக்சைடு வினைபுரிவதால் சோடியம் செலீனைட்டு உருவாகிறது :
இந்நீரேற்றை 40 பாகை செல்சியசு வெப்பநிலைக்கு சூடுபடுத்தினால் நீரிலி உப்பாக மாற்றமடைகிறது. தொடர்புடைய சோடியம் சல்பைட்டை ஒத்த சோடியம் செலீனைட்டு பட்டக ஈரெதிரயனி போலத் தோற்றமளிக்கிறது. இவ்வெதிரயனியை ஆக்சிசனேற்றம் செய்வதால் சோடியம் செலினேட்டு (Na2SeO4) உருவாகிறது.
பயன்கள்
பேரியம் செலீனைட்டு மற்றும் துத்தநாக செலீனைட்டுடன் சேர்த்து நிறமற்ற கண்ணாடிகள் பெருமளவில் தயாரிப்பில் சோடியம் செலீனைட்டு பயன்படுத்தப்படுகிறது. இரும்பு மாசுக்களால் கொண்டுவரப்படும் பச்சை நிறத்தை செலீனைட்டுகள் வெளிப்படுத்தும் மஞ்சள் நிறம் நீக்கிவிடுகிறது.
சில உணவுச் சேர்க்கைப் பொருள்களில் செலீனியம் கலந்திருப்பதால் இது அத்தியாவசியமான தனிமமாகக் கருதப்படுகிறது. அமெரிக்க உணவு மற்றும் மருந்து நிர்வாகம் விலங்கு உணவுகளில் செலீனியம் சேர்க்கைப் பொருளை அணுமதிக்கிறது. எனினும் சோடியம் செலீனைட்டு என்ற பொது வடிவமே வலர்ப்பு விலங்குகளின் உணவாகக் கருதப்படுகிறது. எத்தகைய செலீனியம் சேர்மங்கள் விலங்குணவாக அங்கீகரிக்கப்பட்டுள்ளன என்பது 1970 களில் சரியாக அறியப்படவில்லை என்று ஒரு செய்தித் துணுக்கு தெரிவிக்கிறது. அந்த நேரத்தில் முறைப்படுத்தப்பட்ட நடவடிக்கையில் சோடியம் செலீனைட்டும் சோடியம் செலீனேட்டும் மட்டுமே விலங்குணவாக பயன்படுத்த அனுமதிக்கப்பட்டவை எனத் தெரிவிக்கப்பட்டது.
புற இணைப்புகள்
பகுப்பு:சோடியம் சேர்மங்கள் பகுப்பு:செலீனைட்டுகள் பகுப்பு:உணவுக் குறைநிரப்பிகள்
மினியொன்ஸ்
மினியான்ஸ் (Minions) என்பது 2015ஆம் ஆண்டில் திரைக்கு வந்த அமெரிக்க நாட்டு 3டி கணினி அனிமேஷன் நகைச்சுவைத் திரைப்படம் ஆகும். இந்தத் திரைப்படத்திற்கு பிரையன் லிஞ்ச் என்பவர் கதை எழுதியுள்ளார்கள். இந்தத் திரைப்படத்தை பியேர் காஃபின் மற்றும் கிலே பலடா என்பவர்கள் இயக்க, கிறிஸ் மேலேடன்றி மற்றும் ஜேனட் ஹீலியும் தயாரித்துள்ளார்கள்.
கதைக்களம் :
மினியன்ஸ் இந்த உலகம் தோன்றிய காலம் முதலாகவே சிறப்பான வில்லன்களிடம் பணியாற்றுவதில் ஆர்வம் கொண்ட கதாப்பாத்திரங்களாக இருந்துள்ளது. டினோசரஸ், ஆதிகால மனிதன், பனி மனிதர்கள் என அனைத்து வில்லன்களிம் பணிபுரிந்தாலும் தற்காலத்தில் வில்லன்களின் தலைமையில்லாமல் சலிப்புடன் மனச்சோர்வாக உள்ளன.
கெவின், ஸ்டுவர்ட் மற்றும் பாப் என்ற மினியான்கள் ஒரு புதிய வில்லன் தலைவரை கண்டறிய 1968 ன் நியூ யார்க் நகரத்துக்கு பயணம் மேற்கொள்கின்றனர். நிறைய கலகலப்பான சாகச சம்பவங்களை கடந்து ஸ்கார்லட் என்ற கொள்ளையடிப்பதில் மிகச்சிறந்த பெண்மணியிடம் பணியாளர்களாக சேருகின்றனர். ஸ்கார்லெட் அரச கிரிடத்தை அணிவதன் மூலமாக அரசியாக மாற முயற்சிக்கிறார். இதனால் அரச கிரிடந்தை எடுத்து வர செல்லும் இந்த மினியன்களில் பாப் அரசராக தேர்ந்தெடுக்கப்படுகிறார். இப்போது ஸ்கார்லெட் மினியன்ஸிடம் கேட்டு மினியன்ஸின் கிரிடத்தை எடுத்துக்கொள்கிறார். மேலும் நிறைய வில்லன்களுடன் மினியன்ஸை துரத்துகிறார். இறுதியில் மினியனஸ் இணைந்து ஸ்கார்லெட்டை தோற்கடித்து நிலையை சரிசெய்கின்றனர்.
வெளியீடு
இந்தத் திரைப்படம் 2015ஆம் ஆண்டு ஜூலை 10ஆம் நாள் வெளியாகியது. இந்தத் திரைப்படத்தை யுனிவர்சல் ஸ்டுடியோஸ் என்ற நிறுவனம் வினியோகம் செய்தது. . 2015. இந்த திரைப்படத்தின் அடுத்த பாகம் ரைஸ் ஆஃப் க்ரூ 2021 ல் வெளிவரவுள்ளது.
வெளி இணைப்புகள்
பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:முப்பரிமாணத் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:ஆங்கிலத் திரைப்படங்கள்
மகாத்மா காந்தி புதிய வரிசை
மகாத்மா காந்தி புதிய வரிசை ரூபாய் தாள்கள், நவம்பர் 8, 2016ல் அறிவிக்கப்பட்டது. நவம்பர் 10, 2016 முதல் இந்திய ரிசர்வ் வங்கியால் இவ்வரிசையின் 2000 ரூபாய் மற்றும் 500 ரூபாய் தாள்கள் மக்கள் பயன்பாட்டிற்கு வெளியிடப்பட்டது.
இதற்குமுன் பயன்பாட்டில் இருந்த மகாத்மா காந்தி வரிசையின் 500 மற்றும் 1000 ரூபாய் தாள்கள் செல்லாது என நவம்பர் 8, 2016ல் இந்தியப் பிரதமர் நரேந்திர மோதி அறிவித்ததைத் தொடர்ந்து, அதிக பாதுகாப்பு அம்சங்களைக்கொண்ட மகாத்மா காந்தி புதிய வரிசையைச் சார்ந்த 500 மற்றும் 2000 ரூபாய் தாள்கள் மக்கள் பயன்பாட்டிற்கு வெளியிடப்படும் என இந்திய ரிசர்வ் வங்கி அறிவித்தது.
இத்தாள்களின் முகப்பில் மகாத்மா காந்தி படமும், மறுபக்கத்தில் தூய்மை இந்தியா இயக்கத்தின் சின்னமும் இடம்பெற்றிருக்கின்றன.
மேற்கோள்கள்
பகுப்பு:ரூபாய்
பெருங்கடுங்கோ
thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில் பெருங்கடுங்கோ சங்ககாலச் சேர மன்னர்களில் ஒருவன். இவன் தந்தை கோ ஆதன் செல்லிரும்பொறை. பெருங்கடுங்கோ மகன் இளங்கடுங்கோ. இந்த இளங்கடுங்கோ சங்ககால அமணர் (சமணர்) துறவிகளுக்கு கருவூரை அடுத்த ஆறுநாட்டான் மலைக் குகைகளில் படுக்கை அமைத்துக் கொடுத்தான்.
இவனைப் பாலை பாடிய பெருங்கடுங்கோ எனக் கொள்ள இடமுண்டு.
அடிக்குறிப்பு
பகுப்பு:சங்ககாலச் சேரர்
காட்டுப்பன்றி
காட்டுப்பன்றி என்பது வீட்டுப்பன்றியின் முன்னோர் என கருதப்படுகிறது. இதன் உடல் சிறியதாகவும், இதன் தலை பெரியதாகவும், இதன் கால்கள் சிறிதாகவும் இருக்கும். இதன் ரோமம் மிகவும் மென்மையாக இருக்கும். இதன் பல் (எயிறு) வளர்ந்து கொண்டே போகும் தன்மையுடையது. காட்டுப்பன்றியின் எயிறு அதன் தற்காப்புக்கு பயன்படுகின்றது.
விநாயகா மிஷன் பல்கலைக்கழகம்
விநாயகா மிஷன் பல்கலைக்கழகம் (Vinayaka Missions University, VMU) முன்னதாக விநாயகா மிஷன் ஆய்வு நிறுவனம் தமிழ்நாட்டின் சேலத்தில் அமைந்துள்ள உயர்கல்வி நிறுவனம் ஆகும். பல்கலைக்கழக மானியக் குழுவின் பரிந்துரைப்படி 2001இல் இந்திய அரசின் மனதவளத்துறையால் விநாயகா மிஷனுக்கு "பல்கலைக்கழகமாக" தரமுயர்த்தப்பட்டது. )
காட்டுப்பன்றி
தோற்றம்
வீடுகளில் வளர்க்கப்படும் பன்றிகளின் முன்னோர்களாக கருதப்படுவதுதான் காட்டுப் பன்றிகள் (Wild Boar) ஆகும். இவை உலகம் முழுவதும் காணப்படுகின்றன. சுமார் 65 - 58 மில்லியன் ஆண்டுகளுக்கு முன்பு இவை பூமியில் தோன்றியதாக கணக்கிடப்பட்டுள்ளன. பன்றிக் குடும்பத்தில் 4 பேரினங்களும் 16 இனங்களும் உள்ளன. மண்டை ஓட்டின் உயரம் மற்றும் முகத்தில் உள்ள லாகிரிமல் எலும்பின் (Lacrimal bone) நீளம் ஆகியவற்றின் அடிப்படையில் வகைப்படுத்தப்பட்டுள்ளன. காட்டுப் பன்றிகள் முதன் முதலாக தெற்கு ஆசியப்பகுதியில் தோன்றி உலகம் முழுவதும் பரவியது.
விநாயகா மிஷன் பல்கலைக்கழகம்
ஆய்வு
விநாயகா மிஷன் பல்கலைக்கழகத்தில் மருத்துவம், பல்மருத்துவம், மருத்துவம்சார் அறிவியல், ஓமியோபதி மருந்துகள், பொறியியல், தொழினுட்ப, மேலாண்மைத் துறைகள், மாந்தவியல், கலை மற்றும் அறிவியல் துறைகளில் ஆய்வுகள் மேற்கொள்ளப்படுகின்றன.
கல்லூரிகள்
2005ஆம் ஆண்டிலிருந்து தொலைதூரக் கல்வி இயக்குநரகம் நிறுவப்பட்டு இயங்கி வருகின்றது.
வெளி இணைப்புகள்
பகுப்பு:சேலம் மாவட்ட பல்கலைக்கழகங்களும் கல்லூரிகளும் பகுப்பு:நிகர்நிலைப் பல்கலைக்கழகங்கள்
காட்டுப்பன்றி
உடல் அமைப்பு
பெரும்பாலும் தலையை குனிந்து தரையை முகர்ந்தபடியே நடந்து செல்லும். உடல் சாம்பல் கலந்த கருமை நிறம் உடையது. உடல் முழுவதும் குட்டையான முரட்டு முடிகள் உள்ளன. பிடரி பகுதி முடி சிலிர்த்து கம்பி போல் கெட்டியாக நிமிர்ந்து நிற்கும். வால் 1 அடி நீளமும் பெரிய குஞ்சமும் உண்டு. இவை கூட்டமாகவே வாழும். ஆண் பன்றிகள் மட்டுமே தனியாகத் திரியும். பெண்ணை விட ஆண் பன்றிகள் உருவத்தில் பெரியவை. இந்தியக் காட்டுப் பன்றிகள் 80 – 90 கிலோ எடை வரை வளரும்.